Akti

Κοπή Βασιλόπιτας Σ.Ε.Φ. Ακτή 2022
2022-02-27 15:00 - 17:00 (Europe/Zurich) | Maison de Quartier de la Redoute, Chemin de la Redoute 12, Nyon, 1260, Switzerland
Μετά την πρόσφατη άρση των υγειονομικών περιορισμών στην Ελβετία, σας προσκαλούμε με χαρά στην κοπή της Βασιλόπιτας του συλλόγου μας.
Η εκδήλωση θα πραγματοποιηθεί την Κυριακή 27 Φεβρουαρίου 2022 στις 15:00 στο Maison de Quartier de la Redoute και θα συνοδεύεται από χορούς και τραγούδια!

Μαθήμα Παραδοσιακών Χορών
2022-02-27 17:00 - 18:30, 2022-03-13 17:00 - 18:30, 2022-03-27 17:00 - 18:30, 2022-04-10 17:00 - 18:30, 2022-05-08 18:00 - 19:30 | Maison de Quartier de la Redoute, Chemin de la Redoute 12, Nyon, 1260, Switzerland

Ο Καφές της Τετάρτης
2022-03-02 13:15 - 16:00, 2022-04-06 13:15 - 16:00, 2022-05-04 13:15 - 16:00, 2022-06-01 13:15 - 16:00 | Café Ex Machina, Rue du Vieux-Marché 11, Nyon, Vaud, 1260, Switzerland
Κάθε πρώτη Τετάρτη του μήνα, συναντιόμαστε για χαλαρή κουβεντούλα και καφέ στο café Ex Machina, στο κέντρο της Νυόν.

Φεστιβάλ MOUSIKI !
2022-03-03 - 2022-03-18
Το πλήρες πρόγραμμα του φεστιβάλ (σε γαλλικά και αγγλικά): https://adem.ch/fr/mousiki-97-programme

Παραμύθια και Μουσική από την Ελλάδα
2022-03-06 16:00 - 17:00
Δύο φανταστικά και μυστηριώδη παραμύθια, μέσα από τα οποία ελληνική μουσική αναδεικνύει τις μελωδίες της, τους ρυθμούς της και τα πολύχρωμα μουσικά της όργανα : μαδημένες χορδές, ανατολίτικοι ήχοι, ζωηροί χοροί… Είναι το φως της Ελλάδας που βλέπουμε και ακούμε !
Με την κομπανία « Un nuage en pantalon » :
Soledina Camesi – μουσικός (άρπα) και κωμικός
Ιάσων Ζαχαράκης – συνθέτης και μουσικός (μπουζούκι)
Γιάννης Μπιτσάκης – μουσικός
Christophe Ollivier – μουσικός
Gilles Decorvet – παραμυθάς και μουσικός (κλαρινέτο)
Rafael Haro – εικονογράφος
…και με τη συμμετοχή των χορευτών Παντελής Βερβατίδης και Rose-Marie Haemmerlé

Ελέυθερη Συνάντηση στη Redoute
2022-03-13 15:30 - 18:30 | Maison de Quartier de la Redoute, Chemin de la Redoute 12, Nyon, 1260, Switzerland
Κάθε δεύτερη και τέταρτη Κυριακή του μήνα, σας καλούμε σε μία ελεύθερη συνάντηση για κουβέντα και παιχνίδι στο χώρο που μας διατίθεται από την πολή της Νυον στο Maison de Quartier de la Redoute.

Προβολή Ντοκιμαντέρ "Η Αποκάλυψη ενός Κόκκου Σιταριού"
2022-03-15 18:30 - 20:00
Ο Σύλλογος των Ελληνίδων Κυριών Γενεύης σας προσκαλεί στην προβολή του ντοκιμαντέρ
“Η αποκάλυψη ενός κόκκου σιταριού” (με ελληνικούς/γαλλικούς υπότιτλους)
Βασισμένο σε μια ιδέα του Φιλέλληνα κ. Charles Pictet. Την προβολή θα ακολουθήσει απεριτίφ.
Salle des Abeilles, Palais de l’Athénée (Rue de l’Athénée 2, 1205 Genève)
Περισσότερες πληροφορίες εδώ: https://2021.damesgrecquesgeneve.ch/28928-2/

Διάλεξη Μαρίας Ευθυμίου στη Γενεύη
2022-03-25 17:30 - 19:00
Επί τη ευκαιρία του εορτασμού της Εθνικής Επετείου της 25ης Μαρτίου
Το Γενικό Προξενείο της Ελλάδας στη Γενεύη και το Τμήμα Νέας Ελληνικής Γλώσσας του Πανεπιστημίου της Γενεύης
σας προσκαλούν στη διάλεξη της Καθηγήτριας του Πανεπιστημίου Αθηνών Μαρίας Ευθυμίου με τίτλο :
“Αντέχοντας μέσα στο χρόνο: τα ισχυρά σημεία του Ελληνισμού στη διάρκεια της καταγεγραμμένης Ιστορίας του”
Η εκδήλωση θα πραγματοποιηθεί στην Ελληνική γλώσσα.
Παρασκευή 25 Μαρτίου 2022, στις 17:00, στο Πανεπιστήμιο της Γενεύης
(Université des Bastions, Rue De-Candolle 5, 1205 Genève – Auditoire Olivier Reverdin – B 106)

"Ο Καραγκιόζης και η Ελεύθερη Ελλάδα"
2022-03-27 15:30 - 17:00 | Maison de Quartier de la Redoute, Chemin de la Redoute 12, Nyon, 1260, Switzerland
Με αφορμή τον εορτασμό της 25ης Μαρτίου, ο Σ.Ε.Φ. Ακτή οργανώνει μια παράσταση θεάτρου σκιών με τον Γιώργο Λατσό με τίτλο ”Ο Καραγκιόζης και η Ελεύθερη Ελλάδα”.
Είσοδος δωρεάν (χωρίς προεγγραφή).

Διάλεξη Μαρίας Ευθυμίου στη Λωζάνη
2022-03-27 17:00 - 18:30
Επί τη ευκαιρία του εορτασμού της Εθνικής Επετείου της 25ης Μαρτίου
Το Γενικό Προξενείο της Ελλάδας στη Γενεύη σε συνεργασία με τα ελληνο-ελβετικά σωματεία της Λωζάννης
σας προσκαλούν στη διάλεξη της Καθηγήτριας του Πανεπιστημίου Αθηνών Μαρίας Ευθυμίου με θέμα
«1821 και σύγχρονη ελληνική κοινωνία: πολιτικές και ιδεολογικές συνέχειες και ασυνέχειες»
Κυριακή 27 Μαρτίου 2022, στις 17:00
Hôtel Continental, Pl. de la Gare 2, 1001 Lausanne
Η διάλεξη θα πραγματοποιηθεί στην ελληνική γλώσσα και θα ακολουθήσει δεξίωση.

Εκδηλώσεις Τμήματος Νέων Ελληνικών του Πανεπιστημίου της Γενεύης
2022-03-29 - 2022-05-19
Το Τμήμα Νέων Ελληνικών του Πανεπιστημίου της Γενεύης παρουσιάζει, το αμέσως προσεχές διάστημα 29/3 – 19/5, μια σειρά εκδηλώσεων (σε ελληνικά και γαλλικά) με επίκεντρο την Ελληνική γλώσσα και τον Ελληνικό Πολιτισμό.
Το πρόγραμμα των εκδηλώσεων επισυνάπτεται εδώ.

Σκηνές από την Οδύσσεια - Η Διαχρονικότητα του Έπους
2022-04-05 18:30 - 20:00
Ο Σύλλογος Ελληνίδων Κυριών Γενεύης σας προσκαλεί σε διάλεξη της
κας Κυριακής Α. Ξυλά
Καθηγήτριας Φιλολόγου
με θέμα:
Σκηνές απο την Οδύσσεια – Η διαχρονικότητα του έπους
Πρόκειται για μια πρόταση επιστροφής στις ρίζες της ποιητικής μας παράδοσης, όπου ζωντανεύουν σκηνές ανθρώπινες, πάντα επίκαιρες πέρα από τόπο και χρόνο. Από τους 12110 στίχους της Οδύσσειας, γίνεται επιλογή λίγων, σημαντικών, σκηνών που προβάλλουν το πανανθρώπινο πνεύμα, αυτό που αποτελεί την βάση του ευρωπαϊκού πολιτισμού μέχρι τις ημέρες μας.

Πικ-νικ Πρωτομαγιάς
2022-05-01 11:00 - 16:00 | Parc de Vich, Chemin du Giratoire, Vich, Vaud, 1267, Switzerland

Απεριτίφ Πάσχα 2022
2022-05-01 17:00 - 19:00
Ο Σύλλογος Ελλήνων Λωζάννης «Η Εστία» οργανώνει ένα απογευματινό apéritif για τον εορτασμό του Πάσχα την Κυριακή 1η Μαίου 2022 και ώρα 17:00 στο Hotel Continental, Place de la Gare 2, 1003 Lausanne.

Γιορτή της Άνοιξης και εγκαίνια του Arts-local
2022-05-07 11:00 - 16:30 | Maison de Quartier de la Redoute, Chemin de la Redoute 12, Nyon, 1260, Switzerland
Το Συμβούλιο των νέων της Νυόν (CDJ Nyon) οργανώνει αυτήν την εκδήλωση και καλεί τους κατοίκους της γειτονιάς της Redoute (και όχι μόνο) να γνωρίσουν τον ανακαινισμένο χώρο του Arts-local. Ο σύλλογός μας, οι Italiens de la Côte και η Friperie de la Redoute θα προτείνουν μπουφέ με διάφορες σπεσιαλιτέ.
Στο υπόγειο του κτηρίου, το CDJ Nyon θα υποδεχθεί τους συμμετέχοντες για τα επίσημα εγκαίνια του Arts-local, σε συνεργασία με την πόλη της Νυόν. Σημειώνεται ότι, εξαιτίας της πανδημίας, αυτός ο χώρος 100μ2 δεν πρόλαβε να εγκαινιαστεί μετά το άνοιγμά του το 2019.
Οι συμμετέχοντες θα μπορέσουν να ανακαλύψουν έναν χώρο που διαθέτει όλο τον απαραίτητο εξοπλισμό ώστε τα συγκροτήματα νέων και οι τοπικοί καλλιτέχνες να μπορούν να επικεντρωθούν στην τέχνη και στη μουσική. Ο χώρος αυτός διατίθεται επίσης στο CDJ Nyon για τις συνεδριάσεις του και τις γενικές του συνελεύσεις.
Πλήρες πρόγραμμα και περισσότερες πληροφορίες εδώ (στα γαλλικά).

Εορτή της Μητέρας
2022-05-08 14:00 - 18:00

Αφιέρωμα στην αρχαία Ελλάδα
2022-05-08 14:00 - 18:00
Αφιέρωμα στην αρχαία Ελλάδα στο Fondation Bodmer την Κυριακή 8 Μαΐου 2022 από τις 14:00 έως τις 18:00.
Συνοπτικό πρόγραμμα:
14:00-15:15 – Πάπυρος και κάλαμος, μια πρώτη εισαγωγή στο ελληνικό αλφάβητο, εργαστήριο για παιδιά και οικογένειες
15:30-16:00 – Διασκευή της απολογίας του Σωκράτη (απόσπασμα της τελικής παράστασης που θα παρουσιαστεί στη Julienne, στο Plan-les-Ouates, από 9 έως 12 Νοεμβρίου 2022). Μια παραγωγή της κομπανίας Un nuage en pantalon με τον Gilles Decorvet και τον Άγγελο Ευστρατίου (στα αρχαία ελληνικά με γαλλικού υπότιτλους).
16:30 – Επίσκεψη αστραπή (20′) του μουσείου με επίκεντρο την αρχαιοελληνική συλλογή με τίτλο Happy end à Ithaque?
17:00 – Επίσκεψη αστραπή (20′) του μουσείου με επίκεντρο την αρχαιοελληνική συλλογή με τίτλο Colossal!
Plus d’informations et programme détaillé
Fondation Martin Bodmer
Route Martin-Bodmer 19
1223 Cologny (GE)

5ος Διαγωνισμός Ποίησης και Πεζόμορφου Στοχασμού ΣΠΕΚ ΔΕ ΣΕ ΞΕΧΝΩ ΙΩΝΙΑ “Ω Σμύρνη πάντα εσύ μαργαριτάρι…”
2022-05-15 - 2022-06-30
Η Γενική Γραμματεία Απόδημου Ελληνισμού και Δημόσιας Διπλωματίας του Υπουργείου Εξωτερικών υποστηρίζει τον 5ο Διαγωνισμό Ποίησης – Πεζόμορφου Στοχασμού με θέμα ΔΕ ΣΕ ΞΕΧΝΩ ΙΩΝΙΑ «Ω Σμύρνη πάντα εσύ μαργαριτάρι…» (25.5.2022)
Με την υποστήριξη της Γενικής Γραμματείας Απόδημου Ελληνισμού και Δημόσιας Διπλωματίας του Υπουργείου Εξωτερικών και σε συνεργασία με το Σύνδεσμο Πολιτισμού Ελλάδας Κύπρου (ΣΠΕΚ), πραγματοποιείται ο 5ος Διαγωνισμός Ποίησης και Πεζόμορφου Στοχασμού συνοδεία φωτογραφίας-κειμηλίου, με θέμα ΔΕ ΣΕ ΞΕΧΝΩ ΙΩΝΙΑ «Ω Σμύρνη πάντα εσύ μαργαριτάρι…» (Ανατολή | Κ. Παλαμάς).
Ο Διαγωνισμός ξεκίνησε στις 15/5/2022 και λήγει στις 30/6/2022. Απευθύνεται σε άτομα κάθε ηλικίας και θεματικά αφορά τόσο το υψηλό επίπεδο της ζωής στην Ιωνία μέχρι το 1921, όσο και τη Μικρασιατική Καταστροφή (1922). Οι συμμετέχοντες, μαζί με το ποίημα ή τον πεζόμορφο στοχασμό τους, θα πρέπει να αποστείλουν και μία φωτογραφία με λεζάντα, Ιώνων συγγενών ή φιλικής οικογένειας από την Ιωνία.
Η Κριτική Επιτροπή του Διαγωνισμού θα επιλέξει από τα έργα που θα υποβληθούν, εκείνα τα οποία και θα ενταχθούν σε Ανθολογία, η οποία θα εκδοθεί από το Σύνδεσμο Πολιτισμού Ελλάδας Κύπρου σε συνεργασία με τις εκδόσεις ΑΡΧΥΤΑΣ.
Οι τρεις συμμετοχές που θα διακριθούν, θα τιμηθούν λαμβάνοντας αντίστοιχα Αριστείο – Βραβείο – Έπαινο, ένα πρωτότυπο εικαστικό έργο, φιλοτεχνημένο από εκλεκτό καλλιτέχνη μέλος του Συνδέσμου Πολιτισμού Ελλάδας Κύπρου και ένα αντίτυπο της Ανθολογίας. Όλοι όσοι επιλεγούν να συμμετέχουν στην Ανθολογία θα προσκληθούν σε ειδική τιμητική εκδήλωση που θα διεξαχθεί υπό την αιγίδα της Γενικής Γραμματείας Απόδημου Ελληνισμού και Δημόσιας Διπλωματίας του Υπουργείου Εξωτερικών.
Πληροφορίες αναφορικά με τους όρους συμμετοχής στο Διαγωνισμό δίνονται στην ιστοσελίδα https://cultural-association.org/5ος-διαγωνισμός-ποίησης-και-πεζόμορφο/.

Βυζαντινή και ποντιακή μουσική: από την Άλωση ως σήμερα
2022-05-15 17:00 - 19:00
Εκδήλωση με ομιλία για τη μουσική των Ελλήνων του Πόντου και τη σχέση της με
τη βυζαντινή μουσική. Μουσική με τραγούδι συνοδεία λύρας.
Ομιλητής: Γεώργιος Ντόβολος, καθηγητής βυζαντινής μουσικής, φιλόλογος,
πρωτοψάλτης.
Στο μουσικό μέρος τραγουδά ο Γ. Ντόβολος και τον συνοδεύει στη λύρα ο Παντελής
Αθανασιάδης.
Κυριακή 15 Μαΐου 2022, ώρα 5 μ.μ.
Maison de la femme (grande salle), Av. Eglantine 6, 1006 Lausanne
Είσοδος δωρεάν – δεν απαιτείται προεγγραφή.
Οργάνωση εκδήλωσης: Η Μέλισσα του Ελληνισμού

Τακτική Γενική Συνέλευση 2022
2022-05-22 16:00 - 17:30 | Maison de Quartier de la Redoute, Chemin de la Redoute 12, Nyon, 1260, Switzerland
Η ετήσια γενική συνέλευση του Συλλόγου Ελλήνων και Φιλελλήνων της Περιοχής La Côte “Η Ακτή” θα πραγματοποιηθεί την Κυριακή 22 Μαΐου 2022 και ώρα 16:00 στο Maison de Quartier de la Redoute (Chemin de la Redoute 12, 1260 Nyon).
Για περισσότερες πληροφορίες: https://akti.ch/archives/1483

Μάθημα Παραδοσιακών Χορών
2022-05-22 18:00 - 19:30 | Maison de Quartier de la Redoute, Chemin de la Redoute 12, Nyon, 1260, Switzerland

Προβολή της Ταινίας "Σμύρνη μου, αγαπημένη" στη Λωζάνη
2022-06-02 20:00 - 22:30

Προβολή της Ταινίας "Σμύρνη μου, αγαπημένη" στη Γενεύη
2022-06-09 19:00 - 21:30
